JY LEES NOU Koop sonder geld
Dit gebeur min met my – om op ’n dag net ’n bevlieging te kry om die pad te vat. My lewe is net té besig om sulke bevliegings te kan inpas.
Ek herinner my aan die profeet wat gesê het: “Kom koop sonder geld ...” 'Braaibroodjies is soos poeding,' gesels Jack Parow oor sy Braaidag-planne
JY LEES NOU 'Braaibroodjies is soos poeding,' gesels Jack Parow oor sy Braaidag-planne
Die bedrywige Afrikaanse rap-sensasie Zander Tyler, beter bekend as die langkep-man Jack Parow, gesels oor braai, ’n druk toerprogram en die beplanning van splinternuwe avonture.
Die bedrywige Afrikaanse rap-sensasie Zander Tyler, beter bekend as die langkep-man Jack Parow, gesels met Huisgenoot oor braai, ’n druk toerprogram en die beplanning van splinternuwe avonture.
Zander is baie opgewonde oor die einde van die jaar wanneer hy beoog om tyd saam met sy meisie, meisiekind, vriende en familie deur te bring.
“Dit was werklik ’n groot jaar vir my,” sê hy.
Hy doen ook ’n nuwe vermenging van sy treffer Hosh Tokolosh saam met sy gunsteling Kaapse rappers, Happy Boys, en Johnny de Ridder van Fokofpolsiekar. Soft Light City was verantwoordelik vir die vermenging en dit word op Braaidag uitgereik.
Hy werk ook aan ’n nuwe album, wat middel volgende jaar uitgereik behoort te word. Vir Erfenisdag, beter bekend as Braaidag, beplan dié rapper om niks anders te doen as te braai nie.
Hy sien vreeslik daarna uit om die dag by sy huis deur te bring saam met sy gesin en dalk goeie vriende.
“Ek sal ’n paar tjoppies op die kolle gooi.”
Sy gunsteling-smaakmiddel is natuurlik sy eie Parow-braaisous. “Braaibroodjies is soos poeding vir my,” sê hy. Hy verkies dit eenvoudig met tamatie, kaas en uie.
Hy het ook onlangs klaar geskiet aan die eerste seisoen van Dis Hoe Ons Rol, wat op kykNET uitgesaai word. Dit volg Zander Tyler en sy jaagduiwel-vriend Hardus van Deventer op hul Harley Davidsons in nege aflewerings deur al nege provinsies.
Hy het ook verklap dat hy op die oomblik navorsing doen en beplanning om sy handelsmark na selfs ’n Jack Parow-brandewyn uit te brei. Maar hy kon nog nie bevestig wanneer dit op die rakke sal beland nie.